Koporcy (UM/SN). Jedyn z derje wopytanych wotewrjenych pomnikow předwčerawšim, njedźelu, bě hród w Koporcach pola Bukec. Knjez nad hrodom Sebastian Flämig móžeše tam mnohich wopytowarjow witać. Zapřijeće „knjez nad hrodom“ wšak so Drježdźanskemu hudźbnemu pedagogej prawje njelubi. Radšo wobhladuje so jako zachowar hrodu. A zachować hodźi so w knježim domje bywšeho Koporskeho ryćerkubła tójšto, wšako zhladuje twar na wjacore lětstotki stare stawizny. Za čas Němskeje demokratiskeje republiki słužeše jako bydlenski dom, zwjetša za ćěkancow ze Šleskeje. Najwjace skóncowali pak su při njeporadźenym saněrowanju spočatk 1990tych lět.
szl_Latn